Μέρες Προσκόπων Αϊδινιου, 103 χρόνια από την θυσία των Προσκόπων στο Αϊδίνι 18/6/1919
2022-06-18 18:30 - 21:00 (Europe/Athens) | Σπίτι του πολιτισμού
Οι Πρόσκοποι Δυτικής Κρήτης και ο Σύλλογος Ρεθύμνιων Μικρασιατών διοργανώνουν εκδήλωση τιμής και μνήμης στους Προσκόπους που μαρτύρησαν στο Αϊδίνι της Μικράς Ασίας στις 18 Ιουνίου 1919.

ΠΡΟΓΡΑΜΜΑ
Μνημείο Προσκόπων (Λ. Κουντουριώτου & Β. Ουγκώ)
18:30 Επιμνημόσυνη Δέηση, Κατάθεση στεφάνου
Σπίτι του Πολιτισμού (Εμμανουήλ Βερνάδου)
19:30 «Από τις Ελευθερίες στο Αιδίνι: Η πορεία του Ελληνικού Στρατού τους πρώτους μήνες μετά την αποβίβαση στη Σμύρνη» Παρασκευάς Συριανόγλου, συγγραφέας
20:00 «Η καθ’ ημάς Ανατολή. Ο Ελληνικός Προσκοπισμός στη Μικρά Ασία», Ξενοφών Σπιταδάκης, ιστορικός

Θεατρική Παράσταση - "Έρως ανίκατε μάχαν”
2022-06-18 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Έρχονται οι ΑΝΤΙΗΡΩΕΣ!

Η θεατρική παράσταση από τη θεατρική ομάδα Αντιήρωες – μια μικτή ομάδα με άτομα με και χωρίς αναπηρίες ετοιμάζεται να μας μιλήσει για τον έρωτα, την κινητήρια δύναμη στη ζωή μας!
“Έρως ανίκατε μάχαν” είναι ο επίμαχος τίτλος.

Σας περιμένουν την Παρασκευή 17 και το Σάββατο 18 Ιουνίου στις 21:15, στο θέατρο Ερωφίλη, στη Φορτέτζα Ρεθύμνου.

ΕΙΣΟΔΟΣ ΕΛΕΥΘΕΡΗ.

Υπό την αιγίδα της Περιφέρειας Κρήτης και την υποστήριξη του Δήμου Ρεθύμνου.

Live @ TEI Ρεθύμνου
2022-06-18 21:00 - 23:00
Λάιβ στα ΤΕΙ Ρεθύμνου με THE SCREAMING FLY (garage/punk-Αθήνα)×ΟΤΟΜΠΡΙΤΣΙ ΜΟΤΟΡΙ(RnR για μπαντιλίκια-Κρητη/Αθηνα)×GEMMA( ξέφρενη βουκολική ψυχεδέλεια-Ρέθεμνος) x KALYVA(Heavy stoner rockers /Ρέθυμνο)

Με ήλιο & θάλασσα - Αφήγηση παραμυθιών με εικαστικό εργαστήριο στην πλατεία πολιτιστικού συλλόγου Σωματά
2022-06-23 19:30 - 21:30 | Σωματάς

KalouYard | Dj MelOn
2022-06-23 20:00 - 23:30 | Συνεταιρισμός Τζεπέτο, Ρέθυμνο
Kalou Yard και αυτή τη Πέμπτη από τη Dj MelOn, με μουσικές φρομ all arround the world…
Aπό τις 20.30, στην δροσερή αυλή του Τζεπέτο.
cocktail happy-hour: 20.00-21.00

Μαρία Κώτη - "Ο παρατηρητής"
2022-06-24 21:00 - 23:00 | Θέατρο Μυθωδία, Γεράνι
‘’Ο παρατηρητής’’και οι εντιμώτατοι φίλοι του’’ στο θέατρο ‘’Μυθωδία’’,24 Ιουνίου 2022:
Παρουσίαση της νέας δισκογραφικής εργασίας της Μαρίας Κώτη και των συνεργατών της -Συναυλία με αγαπημένα τους τραγούδια’’

‘’Η ψυχή του παρατηρητή είναι γεμάτη από μια παράξενη και ιδιόρρυθμη αγάπη για τον κόσμο που τον περιβάλει’’

Η Μαρία Κώτη και μια ομάδα από εξαιρετικούς φίλους καλλιτέχνες και συνεργάτες της μουσικούς μας παρουσιάζουν τη νέα της δισκογραφική εργασία με τίτλο ‘’Ο παρατηρητής’’ στο αγαπημένο μας θέατρο ‘’Μυθωδία’’ στο Γεράνι Ρεθύμνου την Παρασκευή 24 Ιουνίου 2022 και ώρα 21.00.

Πληροφορίες,εισιτήρια: Θέατρο Μυθωδία Γεράνι Ρεθύμνου ,τηλ. 6947441051
Προπώληση: Βιβλιοπωλείο Κλαψινάκης

Σε αυτή τη νέα πολυπρόσωπη εργασία της Μαρίας συνέδραμαν και συνέπραξαν με μοναδική αυταπάρνηση, αγάπη και γενναιοδωρία στο συνολικό άκουσμα του δίσκου μια μεγάλη ομάδα από σπουδαίους κι έντιμους στην τέχνη τους καλλιτέχνες,μουσικούς,στιχουργούς, ερμηνευτές και συνθέτες.Η Μαρία ερμηνεύει για πρώτη φορά και μας παρουσιάζει και δικούς της στίχους:’’..Αυτός κρύβεται(σ.σ ο παρατηρητής)πίσω από τα μεράκια και τους λυγμούς,το χάδι,το γέλιο ή το δάκρυ,ενίοτε και τη συντριβή μέσα στον ήχο της φωνής και πίσω από τα στιχάκια που για πρώτη φορά τολμώ να μοιραστώ εδώ μαζί σας..’’

Ο νέος αυτός δίσκος έχει επιρροές από όλη τη μουσική διαδρομή της Μαρίας ,από τη δεκαετία του 90 που ξεκίνησε το μουσικό της ταξίδι στο Ρέθυμνο(έκανε το δισκογραφικό της ντεμπούτο φοιτήτρια ακόμα της φιλοσοφικής τότε με το χέβι μέταλ συγκρότημα ‘’Αsphodel’’) μέχρι σήμερα και εμπεριέχει όλες τις μουσικές καταβολές της που συνέλεξε από τα ταξίδια της,τους αρκετούς δασκάλους της καθώς επίσης και τις μοναδικές συνεργασίες που είχε την τύχη να πραγματοποιήσει με σημαντικούς καλλιτέχνες απ’ όλη την Ελλάδα αλλά και απ’ το εξωτερικό.Από την ιδιαίτερη πατρίδα της την Κρήτη και τα παραδοσιακά της μέχρι το ρεμπέτικο τραγούδι, που αγαπά ιδιαίτερα,καθώς και από τα τραγούδια της Μεσογείου ως τη ρόκ μουσική που ,όσο κι αν ακούγονται ετερόκλητα είδη σε αυτή τη νέα εργασία ηχούν ως μουσικές καταβολές και παράδοση που φέρει η Μαρία και δένουν μοναδικά με τη φωνή,το στίχο και την ερμηνεία της ίδιας και των εξαίρετων συνεργατών της.

Η επί δεκαεπτά χρόνια συνεργασία και συμπόρευση με το συγκρότημα ‘’Χαίνηδες’’ ως βασική ερμηνεύτρια του έχει αποτυπωθεί στο ύφος και στο ήθος της Μαρίας , τόσο στην ερμηνεία,όσο και στο στίχο που μας παρουσιάζει σε αυτό τον πρώτο προσωπικό της δίσκο. Σε αυτή την πρώτη προσωπική δισκογραφική εργασία της Μαρίας υπάρχουν όλοι οι ζωντανοί και οι νεκροί της.Υπάρχει το άνοιγμα στις μουσικές του κόσμου και η αρμονική συνύπαρξη των ετερόκλητων στοιχείων,των αντιθέσεων,της ζωής και του θανάτου σε ένα πολύχρωμο μωσαΪκό,όπου κανείς δεν είναι ‘’λαθραίος’’ ή ‘’ξένος’’,κανείς δεν αποκλείεται επειδή είναι διαφορετικός,εκεί όπου η ‘Ελλη δε θέλει σκότωμα’’αλλά ακούμε την άλλη εκδοχή της ιστορίας της,εκεί που όλα τ’ανατρέπει και τα ξανακοιτά από την αρχή ‘’η άγρια ματιά του ερημίτη’’ και η ματιά του παρατηρητή που δεν είναι άλλος από το ξεχασμένο περίεργο και διψασμένο παιδί που ζεί ακόμα μέσα μας….αυτό που δε σκοτώσαμε…
Στο δίσκο συμμετέχουν εξαιρετικοί συνεργάτες-συνοδοιπόροι της Μαρίας . Οι άνθρωποι όμως που επηρέασαν τη Μαρία δεν ήταν απαραίτητα μόνο μουσικοί αλλά και κάποιοι που υπήρξαν καλλιτέχνες στη ζωή με την ουσιαστική της έννοια!!!

Αυτοί οι άνθρωποι την ενέπνευσαν πιο πολύ και σε αυτούς αφιερώνει το δίσκο κι όλες τις παρουσιάσεις του.

Στην παρουσίαση-συναυλία θα ακούσετε κομμάτια απ’ το δίσκο ‘’Ο Παρατηρητής’’ καθώς και επιλεγμένα κομμάτια από τη δισκογραφία της Μαρίας και τραγούδια αγαπημένα της ερμηνεύτριας και των συνεργατών της απ’ όλο το φάσμα των μουσικών τους καταβολών και ακουσμάτων, από μία εξαιρετική ομάδα που την αποτελούν οι παρακάτω δεξιοτέχνες μουσικοί-συνεργάτες της Μαρίας:

1.Βαγγέλης Βουτσαδάκης :τραγούδι
2.Χάρης Παναγιωτάκης :λύρα,βιολόλυρα,τραγούδι
3.Μανώλης Μανουσάκης:λαούτο,τραγούδι
4.Μιχάλης Αυλωνίτης:μπάσο
5.Βλαδίμηρος Ουρανός :μπουζούκι,τραγούδι
6.Χάρης Χατζημανώλης :κιθάρα,τραγούδι
7.Χριστόφορος Πιτσιδήμος:κρουστά,ντράμς
8.Μιχάλης Ζέγας(Ζέγαρος):ηλεκτρική κιθάρα,τραγούδι
(γκεστ):
9.Δημήτρης Ζαχαριουδάκης: κιθάρα
10. Δημήτρης Βαρούχας: ακορντεόν, πιάνο
11.Ευαγγελία Δανίλη:φωνητικά
12. Γιώργος Καπαρός:ηλεκτρονικοί ήχοι
‘Ηχος:Μάνος Φουσταλιεράκης

Κ.Νοδαράκης - Γ. Χριστονάκης live
2022-06-24 21:00 - 23:30 | Αγροτικό δισκοπωλείο, Σεισαρχα, Ρέθυμνο
Παρασκευή 24/06 στο αγροτικό δισκοπωλείο.
Κώστας Νοδάρακης: Λύρα, τραγούδι
Γιώργος Χριστονάκης: Μαντολίνο, τραγούδι
Μιχάλης Φραγκιαδουλάκης: Λαούτο
Νίκος Κρανιωτάκης: Λαούτο

Beerhouse Of The Rising Sun
2022-06-25 20:00 - 23:30 | Bricks, Ελευθερίου Βενιζέλου 41
Αυτό το Σάββατο, 25/6, σας περιμένουμε για μια ξεχωριστή βραδιά, γεμάτη psychedelic, progressive και classic rock από τα 60’s και τα 70’s.
Στα decks η συνήθης ύποπτη Φάτα Μοργκάνα.
Στα cocktail ο ένας και μοναδικός George Liodakis

Alexandros lyra live
2022-06-25 21:00 - 23:30 | Αγροτικό δισκοπωλείο, Σεισαρχα, Ρέθυμνο
Μέσα από άρθρα, συνεργασίες, ραδιοφωνικές και τηλεοπτικές εκπομπές, αλλά κυρίως μέσα από τη δουλειά του, αποδεικνύει ότι όταν θέλεις κάτι πάρα πολύ, τότε μπορείς να το πετύχεις. Καταξιωμένοι άνθρωποι του χώρου της μουσικής κατατάσσουν το ταλέντο του σε υψηλά επίπεδα και πιστεύουν ότι μέσα από τον εναλλακτικό τρόπο της τεχνικής του, έχει δημιουργήσει τη δική του σχολή. Εκείνος, ακούραστος, τελειομανής και μεθοδικός, με μια ταπεινότητα που σε αφοπλίζει, δηλώνει “νεκρός χωρίς την λύρα” του, μιας και μια μέρα χωρίς πρόβα, είναι έλλειψη οξυγόνου για την ψυχή του.

Σάββατο 25 Ιουνίου στις 21:00 θα βρίσκεται ο Αλέξανδρος Λύρα στα Σίσαρχα στο Αγροτικό Δισκοπωλείο για ένα μοναδικό Live. Όπως είχε προαναφέρει στην τελευταία του συνέντευξη θα είναι ένα πρόγραμμα που τα έχει όλα , σε συνδυασμό πάντα με τα μαγικά του σόλα. Ελάτε να τον δούμε από κοντά.

Στην καλλιτεχνική επιμέλεια υπογράφει ο Λάκης Περδικάκης.

Η Μάχη στη Σπηλιά της Γκιουμπριάς - Εκδήλωση Τιμής και μνήμης για την 78η επέτειο
2022-06-26 10:30 - 12:30 | Σπηλιά της Γκιουμπριάς
Η Μάχη στη Σπηλιά της Γκιουμπριάς
Εκδήλωση Τιμής και μνήμης για την 78η επέτειο στην Κοινότητα Μέση Ρεθύμνης
ΠΡΟΣΚΛΗΣΗ
Η Δημοτική Κοινότητα Μέσης σε συνεργασία με τον Δήμο Ρεθύμνης με ιδιαίτερη τιμή σας προσκαλούν να παραστείτε στην Εκδήλωση τιμής και μνήμης για την 78η επέτειο της Μάχης στη σπηλιά της Γκιουμπριάς.
Η εκδήλωση θα πραγματοποιηθεί την Κυριακή 26 Ιουνίου 2022 και ώρα 10.30 πμ στο χώρο της σπηλιάς στη Μέση.
ΠΡΟΓΡΑΜΜΑ ΕΚΔΗΛΩΣΗΣ
10.30 Προσέλευση στο χώρο (Σπηλιά Γκιουμπριάς) – Επιμνημόσυνη δέηση
10.45 Προσφώνηση των επισήμων και Καλοσόρισμα από τον Πρόεδρο της Κοινότητας Μέσης Περακάκη Στέλιο
10.50 Χαιρετισμοί Αρχών
11.00 Χαιρετισμός από εκπρόσωπο ΠΕΑΕΑ
11.05 Ομιλία για το ιστορικό, από τον Φιλόλογο-Κοινωνιολόγο Κων/νο Περακάκη υιό του επιζήσαντα της μάχης Αντώνη Περακάκη
11.20 Απαγγελία του ποιήματος << Αίμα Ηρώων >> του εκπαιδευτικού και αντιστασιακού Γιάννη Π.Ευαγγελίδη που εχει γραφεί για αυτό το γεγονός
11.25 Κατάθεση Στεφάνων – Ενός λεπτού σιγή – Εθνικός Ύμνος
11.30 Πέρας τελετής
Παράθεση κεράσματος από τον Δήμο Ρεθύμνης

«Σαν παλιό σινεμά…», μια παράσταση- μήνυμα για την πρόληψη των εξαρτήσεων
2022-06-26 18:00 - 20:00 | Σπίτι του πολιτισμού
Με αφορμή την Παγκόσμια Ημέρα κατά των Ναρκωτικών που γιορτάζεται στις 26 Ιουνίου,το Κέντρο Πρόληψης Π.Ε. Ρεθύμνου θα παρουσιάσει την μουσικοθεατρική παράσταση «Σαν παλιό σινεμά…»,την Κυριακή 26 του μήνα στο Σπίτι του Πολιτισμού με «πρωταγωνιστές» τα παιδιά και τους έφηβους που συμμετείχαν στο Θεατρικό Εργαστήρι και τη Θεατρική Ομάδα του Κέντρου Πρόληψης, το σχολικό έτος 2021 – 2022.
Το Κέντρο Πρόληψης, σχετικά με την σημασία της πρόληψης των εξαρτήσεων αλλά και την παράσταση που ετοίμασε, σημειώνει:
«Η Παγκόσμια Ημέρα Κατά των Ναρκωτικών αποτελεί την αφορμή να μιλήσουμε για την πρόληψη των εξαρτήσεων και την προαγωγή της ψυχοκοινωνικής υγείας.
Η πρόληψη μας αφορά όλους και αποσκοπεί στην ενίσχυση των παιδιών και των νέων, αλλά και των συστημάτων στα οποία αυτά εντάσσονται (οικογένεια, σχολείο, κοινότητα), ώστε να μπορούν να αντιμετωπίζουν τις προκλήσεις της ζωής με θετικό τρόπο. Μέσα από τη διεργασία της πρόληψης ενισχύεται η ψυχική ανθεκτικότητα, η ικανότητα δηλαδή για θετική προσαρμογή, παρά τις σημαντικές δυσχέρειες ή τραυματικές εμπειρίες, κάτι ιδιαίτερα επίκαιρο τα τελευταία χρόνια, τα οποία χαρακτηρίζονται από έντονες αλλαγές, δύσκολα συναισθήματα και στρεσογόνες εμπειρίες.
Πώς θα μπορούσαμε όμως να ενισχύσουμε τη θετική προσαρμογή των παιδιών σε δύσκολες καταστάσεις;
Πώς θα μπορούσαμε από την ευαλωτότητα να τα οδηγήσουμε στην ψυχική ανθεκτικότητα;
Για να μπορέσουμε ως κοινότητες να υποστηρίξουμε τα παιδιά, χρειάζεται να αυξήσουμε τους παράγοντες που τα προστατεύουν και να συμβάλουμε στη μείωση των παραγόντων που τα θέτουν σε κίνδυνο, όπως είναι η διαθεσιμότητα εξαρτησιογόνων ουσιών γύρω μας και τα κοινωνικά πρότυπα που προβάλλουν επικίνδυνες για τον εαυτό τους συμπεριφορές.
Προστατευτικά απέναντι στα παιδιά μπορούν να λειτουργήσουν – πέρα από το οικογενειακό περιβάλλον που προσφέρει συναισθηματική και ψυχολογική ασφάλεια και τα ατομικά χαρακτηριστικά, όπως η ιδιοσυγκρασία, η αυτονομία, η αυτοπεποίθηση και η κοινωνικότητα – τα κοινωνικά δίκτυα υποστήριξης, που παρέχουν υγιή πρότυπα και καλλιεργούν σχέσεις που βασίζονται στην αποδοχή στην κατανόηση, στην υποστήριξη και στην ενθάρρυνση.
Αναγνωρίζοντας τη σημασία του να υπάρχουν όλο και περισσότερα κοινωνικά δίκτυα υποστήριξης στην κοινότητα, το Κέντρο Πρόληψης έχει δημιουργήσει από το 2000 το Θεατρικό Εργαστήρι για παιδιά και εφήβους εκτός σχολείου. Στόχος του Εργαστηρίου είναι η δημιουργία εκείνων των συνθηκών και ευκαιριών που θα επιτρέψουν στα παιδιά και τους εφήβους να εκφραστούν, να ανακαλύψουν τις ικανότητές τους, να καλλιεργήσουν τις δεξιότητες της επικοινωνίας, της συνεργασίας, της ομαδικότητας και της κριτικής σκέψης, να αυτοσχεδιάσουν, να γελάσουν, αλλά και να διοχετεύσουν την ενεργητικότητά τους σε ευχάριστες και δημιουργικές δραστηριότητες.
Αυτή η θετική διαδικασία εκπαίδευσης των παιδιών και των εφήβων σε δεξιότητες ζωής είναι άλλωστε και ο στόχος της πρόληψης, αλλά και των δράσεων του Κέντρου Πρόληψης Π.Ε. Ρεθύμνου.
Στο πλαίσιο της Παγκόσμιας Ημέρας κατά των Ναρκωτικών 2022, τα παιδιά και οι έφηβοι που συμμετείχαν στο Θεατρικό Εργαστήρι και τη Θεατρική Ομάδα του Κέντρου Πρόληψης, το σχολικό έτος 2021 – 2022 θα παρουσιάσουν σκηνές από αγαπημένες ταινίες του παλιού ελληνικού κινηματογράφου. «Σαν παλιό σινεμά…»: μια παράσταση με πολλή μουσική, κέφι και άφθονο γέλιο, στο Σπίτι του Πολιτισμού, την Κυριακή 26 Ιουνίου, στις 18.00 μ.μ.
Παράλληλα, στο χώρο της Πλατείας Μικρασιατών θα λειτουργεί ενημερωτικό περίπτερο από τις 20.00 έως τις 22.00, όπου θα βρίσκονται τα επιστημονικά στελέχη του Κέντρου Πρόληψης, προκειμένου να διανείμουν έντυπο υλικό, αλλά και να συζητήσουν με τους πολίτες».

πηγή

Παράσταση χορού από την Σχολή Χορού Ιωάννα Δρυγιαννάκη
2022-06-26 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Με χαρά σας περιμένουμε στην παράσταση της σχολής χορού της Ιωάννας Δρυγιαννάκη με θέμα DISNEY!
Την Κυριακή 26 Ιουνίου, στις 21:00 στο θέατρο Ερωφίλη στην Φορτέτζα.
Είσοδος ελεύθερη.

ΜΑΓΙΚΟΙ ΗΡΩΕΣ - Το SHOW των ηρώων
2022-06-27 19:30 - 21:30 | Δημοτικός Κήπος, Ρέθυμνο
Οι “ΜΑΓΙΚΟΙ ΗΡΩΕΣ” παρουσιάζουν:
ΔΕΥΤΕΡΑ 27 ΙΟΥΝΙΟΥ 2022
ΩΡΑ :19:30
ΔΗΜΟΤΙΚΟΣ ΚΗΠΟΣ ΡΕΘΥΜΝΟΥ
Ένα show με χορό,τραγούδι,δράση, με ήρωες κινουμένων σχεδίων, παραμυθιών, πριγκίπισσες & υπερήρωες που αγαπάμε μικροί και μεγάλοι…..
Ο αγαπημένοι μας MICKEY & MINNIE παρέα με τους ανιματέρ μας σας μεταφέρουν στην Ντίσνευ & σας γνωρίζουν τους φίλους τους…..
Η Χιονάτη ,ο Πινόκιο ,η μικρή γοργόνα Άριελ,ο Γουίνι με τον Τίγρη,οι πριγκίπισσες Έλσα & Άννα με τον Όλαφ σας ταξιδεύουν στον μαγικό κόσμο τους…..
Κι όταν η μαγεία αγγίξει την καρδιά σας και τη φαντασία σας τότε έρχεται η ώρα των AVENGERS….
O Spiderman,o Ironman & o Captain America είναι έτοιμοι για δράση και να υποδεχτούν στην παρέα τους τον guest star της εκδηλωσής μας τον Batman……
Μη λείψει κανείς…..
Σας περιμένουμε……
ΤΙΜΗ ΕΙΣΗΤΗΡΙΟΥ:
ΠΡΟΠΩΛΗΣΗ :5€
ΒΙΒΛΙΟΠΩΛΕΙΟ ΣΕΛΙΔΑ (ΠΑΛΙΑ ΠΟΛΗ)
ΒΙΒΛΙΟΠΩΛΕΙΟ ΔΑΣΚΑΛΑΚΗΣ ΣΤΕΛΙΟΣ
(ΔΙΑΘΕΣΙΜΑ ΑΠΟ 17-6-2022)
ΤΙΜΗ ΕΙΣΟΔΟΥ:7€

Γιάννης Τσίγκρης & "αναγυρέματα" στον Πολιτιστικό Σύλλογο Ατσιποπούλου
2022-06-27 20:00 - 22:30 | Πολιτιστικός Σύλλογος Ατσιποπούλου
Παρουσίαση της ποιητικής συλλογής “αναγυρέματα” του Γιάννη Τσίγκρη

Θοδωρής Κοτονιάς - Βασίλης Δραμουντάνης – Δημήτρης Ξυλούρης (Κίτρος) live
2022-06-27 21:00 - 23:00 | Θέατρο Μυθωδία, Γεράνι
Θοδωρής Κοτονιάς – Βασίλης Δραμουντάνης – Δημήτρης Ξυλούρης (Κίτρος)
Στο θέατρο Μυθωδία
την Δευτέρα 27 Ιουνίου στις 21:00

Ο Βασίλης Δραμουντάνης ο τραγουδιστής και μαντολινίστας μαζί με τον τραγουδιστή & λυράρη Δημήτρη Ξυλούρη συναντούν στα μονοπάτια του δρόμου της παράδοσης τον τραγουδιστή – τραγουδοποιό Θοδωρή Κοτονιά και τον καλωσορίζουν στην Κρήτη !
Μία μερακλήδικη συνάντηση ανθρώπων που έχουμε αγαπήσει για τα τραγούδια τους και τις ερμηνείες τους.

Τραγούδια για τον έρωτα, τις χαρές και τις λύπες από τρις φίλους που για πρώτη φορά σμίγουν μουσικά στην Κρήτη

Στην παρέα τους οι εξαιρετικοί δεξιοτέχνες:
ΓΙΑΝΝΗΣ ΣΠΑΧΗΣ στο λαγούτο
ΓΙΑΝΝΗΣ ΚΟΖΥΡΑΚΗΣ στην κιθάρα

Ενιαίο εισιτήριο 12€

"Όρνιθες" του Αριστοφάνη από το Πολυδύναμο Κέντρο Χανίων του ΚΕΘΕΑ ΑΡΙΑΔΝΗ στο Ρέθυμνο
2022-06-27 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Με αφορμή την Παγκόσμια Ημέρα Κατά των Ναρκωτικών (26/06), η θεατρική ομάδα «ΚΕ-ΘΕΑΣΙΣ» του Πολυδύναμου Κέντρου Χανίων, του ΚΕΘΕΑ ΑΡΙΑΔΝΗ θα παρουσιάσει την θεατρική παράσταση «Όρνιθες» του Αριστοφάνη, την Δευτέρα 27 Ιουνίου 2022 στο Ρέθυμνο, στο Θέατρο Ερωφίλη στις 21:00, σε συνδιοργάνωση με την Περιφέρεια Κρήτης και με την υποστήριξη του Δήμου Ρεθύμνης.

Την προσπάθεια αυτή, στηρίζει εθελοντικά η ηθοποιός- μουσικός Φαίη Ψωμαδάκη, ενώ την παράσταση πλαισιώνουν, με την πρωτότυπη μουσική που σύνθεσε αποκλειστικά για το ΚΕΘΕΑ ΑΡΙΑΔΝΗ, ο τραγουδοποιός, εθελοντής του Πολυδύναμου Κέντρου Χανίων Λεωνίδας Μαριδάκης και με την χορευτική σύνθεση και κινησιολογία που ανήκει στην εθελόντρια χορογράφο Νατάσα Πορτάλιου.

Οι «Όρνιθες» είναι μια ιστορία αναζήτησης ενός κόσμου με αξίες καθαρές, όπου τα ανθρώπινα ιδανικά ξαναβρίσκουν τη χαμένη τους αξία. Μια διαδρομή σαν αυτή της προσπάθειας για απεξάρτηση, όπου το θέατρο έχει τη δύναμη να βάζει θεμέλια και να «φωτίζει» το δρόμο για μια «καθαρή» ζωή με αυθεντική επικοινωνία και με το πάθος για δημιουργία που αφυπνίζεται όταν οι άνθρωποι αλλάζουν ζωή και διεκδικούν μια ισότιμη θέση στην κοινωνία.

Η είσοδος θα είναι ελεύθερη.

Το «Πολυδύναμο Κέντρο Περιφέρειας Κρήτης, με έδρα τα Χανιά» με κωδικό ΟΠΣ (MIS) 5035309 είναι ενταγμένο στο Επιχειρησιακό Πρόγραμμα «Κρήτη» 2014-2020 και συγχρηματοδοτείται από το Ευρωπαϊκό Κοινωνικό Ταμείο (ΕΚΤ)

Η Άννα Βίσση στο Ρέθυμνο
2022-06-28 21:00 - 23:30 | Φορτέτζα
Καλοκαίρι 2022
Η Άννα Βίσση και η πιο ανατρεπτική μπάντα της χώρας …….. on Tour!

Ρέθυμνο , Φρούριο Φορτέζα
Τρίτη 28 Ιουνίου 2022

Rockglam ενέργεια, πάθος, πόθος, λάμψη, αισθησιασμός, συγκίνηση, διαχρονικές επιτυχίες, καθηλωτικές ερμηνείες, και εκρηκτικά συναισθήματα θα νιώσει όποιος απολαύσει την Άννα και τους 12 μοναδικούς μουσικούς της σε μια ηλεκτρισμένη ατμόσφαιρα, που μόνο η Άννα με αγάπη υπερβολική ξέρει να χαρίζει σε όλους τους fans της!

#annavissiofficial #galaxiaslive #frouriofortetza
Μαζί της ο Νικόλας Ραπτάκης και η Νατάσα Μηνδρινού.
Την επιμέλεια του προγράμματος έχουν
η Άννα Βίσση και ο Παναγιώτης Τσεβάς.
Παίζουν οι μουσικοί (αλφαβητικά):
Αντώνης Ανδρέου – τρομπόνι
Δημήτρης Γάσιας – βιολί
Γιάννης Καφετζόπουλος – πιάνο/πλήκτρα
Κώστας Κεφαλάς – τρομπέτα
Παναγιώτης Κολοκοτρώνης – μπουζούκι
Χρήστος Κυριαζής – γκάιντα/σαξόφωνο
Μιχάλης Μπακάλης – κρουστά
Νίκος Παγώνης – τύμπανα
Carlos E. Perez – κιθάρες
Δημήτρης Σιάμπος – κιθάρες
Παναγιώτης Τσεβάς -ακορντεόν,μαέστρος
Τάκης Φοίτος – μπάσο
Τεχνική Ομάδα:
Γιάννης Μπαξεβάνης – επιμέλεια ήχου
Μενέλαος Ορφανός – Σχεδιασμός φωτισμού
Αργύρης Λιανός – ηχολήπτης stage
Nικολας Πηλιούρης – stageManager

Ώρα έναρξης : 21:30

Προπώληση :ticketsrvices.gr

Χορηγός Επικοινωνίας : Ήχος fm 94.2

Χριστόφορος Ζαραλίκος - Παραγγελιές - Ρέθυμνο
2022-06-29 21:00 - 23:00 | Θέατρο Μυθωδία, Γεράνι
Χριστόφορος Ζαραλίκος – «Παραγγελιές»
Ρέθυμνο – Γεράνι (Κρήτη) – 29 Ιουνίου
Θέατρο Μυθωδία

Ο Χριστόφορος Ζαραλίκος επιστρέφει φέτος το καλοκαίρι με την άκρως αυτοσχεδιαστική παράσταση «Παραγγελιές» και μας υπόσχεται γέλια μέχρι δακρύων!

Σε αυτή τη best of παράσταση του Χριστόφορου Ζαραλίκου το κάθε «μανάρι» θα έχει την ευκαιρία να παραγγείλει στον «Προφήτη» όποιο θέμα του αρέσει!

Στο κυρίως κατάλογο με τις παραγγελιές περιλαμβάνονται: οι Πολιτικοί Αρχηγοί (Αλέξης Τσίπρας, Κυριακός Μητσοτάκης, Δημήτρης Κουτσούμπας, Κυριάκος Βελόπουλος), τα Πολιτικά Κόμματα (Συριζα, Νέα Δημοκρατία, ΠΑΣΟΚ – Κίνημα Αλλαγής, ΚΚΕ), τα Μνημόνια, Πολιτικά Κοινωνικά και Αθλητικά θέματα, Ερωτικές σχέσεις, τα Έθιμα, η Εκκλησία, ο Άδωνις, Αριθμολογία, Συνωμοσιολογίες, το Τηλεμάρκετινγκ, η αρχαία Ελλάδα, ο Πόλεμος και ότι άλλο του ζητήσουν φυσικά τα «μανάρια» του!!!

Χριστόφορος Ζαραλίκος – «Παραγγελιές»

Ημέρα: Τετάρτη 29 Ιουνίου 2022
Οι πόρτες ανοίγουν στις 20:00
Τόπος: Ρέθυμνο – Γεράνι (Κρήτη)
Θέατρο Μυθωδία
Production: TMR Entertainment group

Προπώληση μέσω του hahcomedy.com & viva.gr καθώς και του δικτύου των καταστημάτων του (καταστήματα Public, Wind, Media Markt, βενζινάδικα Shell, BP, EKO, καταστήματα Metro, My Market)
Link προπώλησης:
https://www.hahcomedy.com/…/theatro-mithodia…/paragelies

Τιμές εισιτηρίων:
Εισιτήριο Θέασης: 14€
Πόρτα: 15€
Πληροφορίες: Τηλ.: 2114185217

Θέατρο σκιών Αθανασίου - Ο Καραγκιόζης κουρέας
2022-06-29 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο

Χρύσα Κατσαρίνη - Τουρ Κρήτης
2022-06-30 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Μετά το «Ό,τι πολυτιμότερο έχω», την πρώτη solo Stand Up Comedy παράστασή της, η Χρύσα Κατσαρίνη βγαίνει ξανά στο δρόμο, έπειτα από σχεδόν 2 χρόνια. Η καινούρια της παράσταση, “Κουβέρτα” περιπλανήθηκε σε όλη την Ελλάδα και την Ευρώπη και τώρα κάνει ένα σύντομο πέρασμα από την Κρήτη.

Η κουβέρτα αποτελεί την πιο σκοτεινή, εξομολογητική και συνάμα ξεκαρδιστική παράσταση που έγραψε μέχρι σήμερα. Τα βάζει με τους ομοφοβικούς, τους σεξιστές και τις ηλίθιες συμβουλές στις γυναίκες για το πώς να μη πέσουν θύματα βιασμού. Γλεντάει τη NASA που ψάχνει κωμικούς για το διάστημα και τους γιατρούς που την εγχείρησαν.

Έχει τη λύση για να γλιτώνει κάθε τσακωμό και μία κουβέρτα παραμάσχαλα για να γλιτώνει απ’ όλα τα υπόλοιπα. Επιχειρεί να μετουσιώσει τις πιο σκοτεινές ιστορίες της ζωής της σε γέλιο και με τον τρόπο αυτό να αποδείξει ότι τα πάντα μπορούν να γίνουν αστεία και πως ο πιο αποτελεσματικός δρόμος για την κάθαρση, δεν είναι μέσω της τραγωδίας, αλλά μέσω της κωμωδίας.

ΤΟΥΡ ΚΡΗΤΗΣ 2022
30/6 – Ρέθυμνο – Θέατρο Ερωφίλη

Προπώληση:
Στο viva.gr για όλες τις παραστάσεις
Ρέθυμνο – Στο κιόσκι του Δήμου, Πλατεία 4 Μρτύρων, από τιε 28/6

Γενική είσοδος: 10 ευρώ

Παραγωγή: Phat Entertainment

Villagers of Ioannina City στο Μυθωδία Plus
2022-07-01 21:00 - 23:00 | Θέατρο Μυθωδία, Γεράνι
Οι Villagers of Ioannina City επιστρέφουν συναυλιακά με full ηλεκτρικό set σε ένα λάιβ που το Ρέθυμνο πρόσμενε καιρό.

Η περσινή Revival Acoustic Tour άφησε το συναυλιακό της στίγμα σε όλη την Ελλάδα, μέσα από μια σειρά συγκλονιστικών εμφανίσεων των Villagers of Ioannina City οι οποίες μεγάλωσαν την ανυπομονησία μας για τη ηλεκτρική συναυλιακή τους επιστροφή, που θα πραγματοποιηθεί φέτος.

Οι Villagers of Ioannina City μπήκαν από τα πρώτα τους βήματα στην εμπροσθοφυλακή της κοχλάζουσας ελληνικής σκηνής, χαρίζοντας στη γενιά τους τραγούδια και live που όρισαν τον ήχο ολόκληρης της γενιάς τους. Οι στίχοι κι οι μελωδίες τους ξέφυγαν από τα μουσικά όρια κι έγιναν σύνθημα κι ανάμνηση για τους χιλιάδες οπαδούς τους που ακολουθούν φανατικά κάθε τους μουσικό εγχείρημα, γεμίζοντας κάθε venue στο οποίο εμφανίζονται σε όλη τη χώρα.

Η τιμημένη πεντατονική της Ηπείρου έδειξε τον δρόμο στο RIZA, έναν δίσκο που αγαπήθηκε όσο λίγοι κι άνοιξε τον χορό των sold out shows στην Ελλάδα κι έπειτα στην Ευρώπη, ενώ το “Age of Aquarius” τους βρήκε μεστούς κι ώριμους να εντάσσουν τις progressive rock επιρροές τους στο μοναδικό τους ηχόχρωμα που κρύβει το heavy rock, τους Black Sabbath, αλλά και την ελληνική μουσική παράδοση.

Πέρυσι παρουσίασαν μια σαγηνευτική μυσταγωγική live εμπειρία γυρνώντας με το Revival Acoustic Tour όλη την Ελλάδα, με τους θεατές να ενθουσιάζονται και υποκλίνονται στο καλλιτεχνικό όραμα του συγκροτήματος.

Πλέον οι Villagers of Ioannina City βγαίνουν και πάλι στον δρόμο, πραγματοποιώντας μια μεγάλη ευρωπαϊκή περιοδεία, ενώ θα ακολουθήσουν αρκετές στάσεις σε πόλεις της Ελλάδος, για να βρεθούν μπροστά στο φανατικό κοινό τους που πιστά τους ακολουθεί.

Στο πλαίσιο αυτό θα εμφανιστούν και στο Μυθωδία Plus στο Γεράνι Ρεθύμνου την Παρασκευή 1 Ιουλίου

Γιώργος & Νίκος Στρατάκης live
2022-07-01 21:30 - 23:30 | Χώνος Μυλοποτάμου
Την Παρασκευή 1 Ιουλίου, ο Γιώργος & ο Νίκος Στρατάκης επιστρέφουν στο Χώνος Μυλοποτάμου, για να ξεφαντώσουμε όλοι μαζί και να γίνουμε, “ένας κύκλος, μία παρέα”.

Την κρητική βραδιά διοργανώνει ο πολιτιστικός σύλλογος “Το Χώνος” Μυλοποτάμου.

Θα χορέψει ο κρητικός χορευτικός σύλλογος “Τ’ αόρι” του Στέλιου Πατελάρου και της Κατερίνας Ανδρεαδάκη.

Η εκδήλωση γίνεται στα πλαίσια των Αγιοκυριακάτικων Πολιτιστικών – Αθλητικών και Θρησκευτικών Εκδηλώσεων.

Είσοδος Ελεύθερη !!

Σας περιμένουμε

Αντώνης Μαρτσάκης live
2022-07-02 21:30 - 23:30 | Χώνος Μυλοποτάμου
Το Σάββατο 2 Ιουλίου, ο Αντώνης Μαρτσάκης έρχεται για πρώτη φορά στο Χώνος Μυλοποτάμου, για να μας χαρίσει μία αξέχαστη βραδιά και να γίνουμε όλοι μαζί, “ένας κύκλος, μία παρέα”.

Την κρητική βραδιά διοργανώνει ο πολιτιστικός σύλλογος “Το Χώνος” Μυλοποτάμου.

Χορεύει ο λαογραφικός όμιλος Λάζαρου & Μανόλη Χνάρη.

Η εκδήλωση γίνεται στα πλαίσια των Αγιοκυριακάτικων Πολιτιστικών – Αθλητικών και Θρησκευτικών Εκδηλώσεων.

Είσοδος Ελεύθερη !!

Σας περιμένουμε

Ο Γιώργος Μανωλάκης με τους «Νέφαλο Project» στην Γιορτή Κρητικής Διατροφής
2022-07-03 22:00 - 23:30 | Δημοτικός Κήπος, Ρέθυμνο
Ο Γιώργος Μανωλάκης με τους «Νέφαλο Project» σε μία συναυλία στον Δημοτικό Κήπο Ρεθύμνου στο πλαίσιο της Γιορτής Κρητικής Διατροφής.

Το κινητό πλανητάριο στους Αρμένους
2022-07-05 08:00 - 17:00 | Αρμένοι
Το κινητό πλανητάριο έρχεται στους Αρμένους Ρεθύμνου με 6 προγραμματισμένες προβολές για μικρούς αλλά και για μεγάλους.
Αίθουσα πολιτιστικού συλλόγου.
Απαραίτητη η κράτηση!

Γιορτή Κρητικής Διατροφής 2022
2022-07-06 19:00 - 23:30 | Δημοτικός Κήπος, Ρέθυμνο
Η Περιφέρεια Κρήτης – Περιφερειακή Ενότητα Ρεθύμνης ενώνει φέτος τις δυνάμεις της με το ∆ήμο Ρεθύμνης δημιουργώντας ένα νέο Θεσμό, τη «Γιορτή Κρητικής ∆ιατροφής», με στόχο την προώθηση των τοπικών προϊόντων και της κρητικής κουλτούρας.
«Η Γιορτή Κρητικής ∆ιατροφής» αποτελεί τη συνισταμένη δύο επιτυχημένων διοργανώσεων του ∆ήμου και της Περιφερειακής Ενότητας Ρεθύμνης αντίστοιχα, που λάμβαναν χώρα τα τελευταία χρόνια στο Ρέθυμνο. Η μία είναι η γνωστή σε γενιές και γενιές Ρεθεμνιωτών «Γιορτή Κρασιού & Παραδοσιακών προϊόντων», και η δεύτερη και πλέον πρόσφατη, η έκθεση για τη διασύνδεση πρωτογενούς τομέα και τουρισμού «Αγρο – Τουριστική Συνεργασία».
Με το πάντρεμα αυτών των δύο επιτυχημένων και αγαπημένων από την τοπική κοινωνία διοργανώσεων, επιχειρούμε να αναδείξουμε τη δυναμική και τις προοπτικές, που απορρέουν από την αξιοποίηση του συγκριτικού πλεονεκτήματος του Ρεθύμνου και ολόκληρης της Κρήτης, της «Κρητικής ∆ιατροφής».
Αυτή την εβδομάδα από το Ρέθυμνο στέλνουμε αυτό το μήνυμα σε όλη την Κρήτη και γιορτάζουμε την Κρητική ∆ιατροφή μέσα από την έκθεση προϊόντων τοπικών παραγωγών και πλήθος παράλληλων εκδηλώσεων, ενημερωτικών και πολιτιστικών, που εξυπηρετούν το σκοπό αυτό.
Παρασκευή 06/07
19:00: Υποδοχή των μικρών καλεσμένων από το «Αερόστατο». (A warm welcome for our little guests from Aerostato kids club)
19:15: Ο γνωστός «Παραμυθάς», Νίκος Πιλάβιος παρουσιάζει τις ιστορίες του μέσα από ένα θεατρικό παιχνίδι για παιδιά. Μαζί του «Το μαγικό μολύβι μου» με τη ζωγράφο Στεφανία Ταπτά, που έχει κάνει τις ζωγραφιές των βιβλίων του «Παραμυθά» και τα σχέδια των εκπομπών. (Nikos Pilavios, a well-known Greek storyteller, presents his stories through drama games for kids with the help of his «Magic Pen» and the painter Stefania Tapta)
19:30 – 23:00: Έκθεση Τοπικών Προϊόντων. (Exhibition of Local Products).
20:30: Το κτήμα Βαβουράκη παρασκευάζει παραδοσιακά λουκάνικα και η Λέσχη Αρχιμαγείρων Κρήτης με τους κ.κ. Φανουράκη Στέλιο και Παναγιωτάκη Μιχάλη δημιουργούν συνταγές βασισμένες σε αυτά. Παρουσίαση και γευστική δοκιμή εμφιαλωμένων κρασιών, παραγωγής Ρεθεμνιωτών ερασιτεχνών οινοπαραγωγών. (The Chefs of Rethymno Mr Fanourakis Stelios and Panagiotakis Michalis prepare dishes made with traditional sausages from Vavourakis Farm. Presentation and tasting of bottled wine produced by amateur wine makers of Rethymno)
21:30: Κρητική παραδοσιακή μουσική και χοροί της Κρήτης από το μουσικοχορευτικό σύλλογο «Ερωφίλη» και τους Νίκο Σφακιανάκη και Σκουτέλη Μανώλη. (Cretan traditional music dances from folk dance group «Erofili» with Nikos Sfakianakis (mandolin) and Skoutelis Manolis (lyra))

22:00: Συναυλία με τον Λάκη Παπαδόπουλο (με τα «ψηλά ρεβέρ» του) και τον Γιάννη Γιοκαρίνη. Με το γνωστό και αγαπημένο ύφος τους οι δύο δημιουργοί θα δώ- σουν τη δική τους πινελιά σ’αυτή την καλοκαιρική εκδήλωση. Μαζί τους οι μουσικοί phase reverse και η Κατερίνα Μορένα. (Concert with Lakis Papadopoulos and Yannis Giokarinis.The two talented Greek singers and songwriters sing for the summer accompanied by Phase Reverse and Katerina Morena)

Ελευθερίου-Κωνσταντόπουλος "Μια τρελή τρελή Αλφαβήτα"
2022-07-06 20:30 - 22:30 | Θέατρο Μυθωδία, Γεράνι
Ο Άνθρωπος Ορχήστρα και ο Αλφαβητούλης σε απίθανες περιπέτειες.

Τι συμβαίνει όταν ο Λευτέρης Ελευθερίου συναντά τον Αλκιβιάδη Κωνσταντόπουλο ή αλλιώς όταν ο Αλφαβητούλης συναντά τον Άνθρωπο Ορχήστρα; Οι δύο πληθωρικοί καλλιτέχνες συναντιούνται ξανά σε μία παιδική παράσταση για μικρά και μεγάλα παιδιά! Ο Λευτέρης Ελευθερίου, καταξιωμένος ηθοποιός αναγνωρισμένος για το πολύπλευρο ταλέντο του και την ικανότητά του να μεταμορφώνεται, παρέα με τον Αλκιβιάδη Κωνσταντόπουλο, γνωστό για την πορεία του ως τραγουδοποιός και την ικανότητά του να παίζει πολλά διαφορετικά όργανα, συμμετέχουν σε μια θεατρική παράσταση που έχει ως στόχο να κάνει τη μάθηση να φαίνεται παιχνίδι!

Η παράσταση βασίζεται στο βραβευμένο βιβλίο «Μια τρελή τρελή ΑΒ» της Ράνιας Μπουμπουρή, που κυκλοφορεί από τις Εκδόσεις Ψυχογιός και συγκαταλέγεται στα best seller της παιδικής λογοτεχνίας.

Η υπόθεση του έργου:

Ο Αλφαβητούλης – Λευτέρης είναι ένας απίθανος χαρακτήρας που αναζητά τον πιο μελωδικό τρόπο για να μάθει τα γράμματα της Αλφαβήτας και τα μυστικά τους. Στο πλευρό του στέκεται ο Άνθρωπος Ορχήστρα – Αλκιβιάδης που μέσα από τραγούδια και ρυθμούς και με την πολύτιμη βοήθεια του κοινού θα βοηθήσει τον συμπαθητικό αυτό ήρωα να ανακαλύψει με τον πιο διασκεδαστικό τρόπο τα 24 γραμματάκια. Φορτώνεται τα μουσικά του όργανα και παρέα με τον Αλφαβητούλη και τους μουσικούς που παίζουν επί σκηνής μετατρέπουν κάθε γράμμα της Αλφαβήτας σε νότες, ιστορίες, εικόνες, τραγούδι και χορό.

Μια εκπληκτική διαδραστική παράσταση που συνδυάζει ζωντανή μουσική (βιολί, μαντολίνο, κιθάρα, ακορντεόν, τρομπόνι, μπουζούκι, κρουστά), τραγούδι, χορό, θεατρικό παιχνίδι και κουκλοθέατρο!

Δώστε στα παιδιά την ευκαιρία να μάθουν διασκεδάζοντας στον μαγικό κόσμο της μουσικής και του θεάτρου!

Πρωταγωνιστούν: Λευτέρης Ελευθερίου, Αλκιβιάδης Κωνσταντόπουλος.
Ζωντανή Μουσική: Οδυσσέας Κωνσταντόπουλος
Σκηνοθεσία – Μουσική: Αλκιβιάδης Κωνσταντόπουλος
Κείμενο: Ράνια Μπουμπουρή, Αλκιβιάδης Κωνσταντόπουλος, Λευτέρης Ελευθερίου
Κούκλες – Επιμέλεια σκηνικού χώρου και κοστουμιών: Αντωνία Φερεντίνου
Video Art: Οδυσσέας Κωνσταντόπουλος
Φωτογραφίες: Αγγελική Κοκκοβέ
ΔΙΑΡΚΕΙΑ: 75′

Η συγγραφέας Άννα Γαληνού στο Σωματά Ρεθύμνου
2022-07-06 20:30 - 22:30 | Πλατεία Πολτιτιστικού Συλλόγου Σωματά, Σωματάς, Ρέθυμνο, Ελλάδα

Πανηγύρι από τον Άρη Ρεθύμνου
2022-07-06 21:00 - 23:30 | 4ο γυμνάσιο, Μισσίρια, Ρέθυμνο
Δύο χρόνια που φαντάζουν αιωνιότητα… Δύο χρόνια άνευρα, άνοστα, δίχως χορούς που ξεσηκώνουν κάθε κύτταρο του κορμιού σου, δίχως λύρες και λαούτα, δίχως κύκλους καμωμένους από νέες και νέους κάθε ηλικίας που απολαμβάνουν την ιεροτελεστία ενός Κρητικού πανηγυριού.
Αυτά τα δύο περίεργα, πανδημικά χρόνια, λοιπόν, περάσαν ανεπιστρεπτί (θέλουμε να πιστεύουμε) και πλέον έφτασε η ώρα να το γλεντήσουμε με την ψυχή μας!
Το σήμα της δυναμικής επιστροφής το δίνει για μία ακόμη φορά ο Άρης Ρεθύμνου, ο οποίος και φέτος διοργανώνει ένα από τα πιο επιτυχημένα Ρεθυμνιώτικα πανηγύρια! Δεν είναι τυχαία ότι τις χρονιές πριν από την έναρξη της πανδημίας, οι εκδηλώσεις του Άρη Ρεθύμνου συνήθιζαν να συγκεντρώνουν περί τα 2.000 άτομα, με γλέντια που έχουν γράψει τη δική τους ιστορία στην ευρύτερη περιοχή.
Το αυτό αναμένεται να συμβεί και την Τετάρτη 6 Ιουλίου, στο γυμνάσιο στα Μισίρια!
Ο καθιερωμένος, πλέον…. χαμός στο Ρέθυμνο, αναμένεται να ξεκινήσει στις 9 το βράδυ και αν επιθυμείς να αποτελέσεις μέρος του, σε προτρέπουμε να προνοήσεις όσο το δυνατόν πιο γρήγορα και να κλείσεις θέση με το παρεάκι σου, γιατί από ό,τι μαθαίνουμε τα τηλέφωνα των διοργανωτών τις τελευταίες ημέρες έχουν πάρει φωτιά! Τηλ. Ρεζερβέ 6973061265, 6936994582.

πηγή

Γιορτή Κρητικής Διατροφής 2022
2022-07-07 19:00 - 21:00 | Δημοτικός Κήπος, Ρέθυμνο
Η Περιφέρεια Κρήτης – Περιφερειακή Ενότητα Ρεθύμνης ενώνει φέτος τις δυνάμεις της με το ∆ήμο Ρεθύμνης δημιουργώντας ένα νέο Θεσμό, τη «Γιορτή Κρητικής ∆ιατροφής», με στόχο την προώθηση των τοπικών προϊόντων και της κρητικής κουλτούρας.
«Η Γιορτή Κρητικής ∆ιατροφής» αποτελεί τη συνισταμένη δύο επιτυχημένων διοργανώσεων του ∆ήμου και της Περιφερειακής Ενότητας Ρεθύμνης αντίστοιχα, που λάμβαναν χώρα τα τελευταία χρόνια στο Ρέθυμνο. Η μία είναι η γνωστή σε γενιές και γενιές Ρεθεμνιωτών «Γιορτή Κρασιού & Παραδοσιακών προϊόντων», και η δεύτερη και πλέον πρόσφατη, η έκθεση για τη διασύνδεση πρωτογενούς τομέα και τουρισμού «Αγρο – Τουριστική Συνεργασία».
Με το πάντρεμα αυτών των δύο επιτυχημένων και αγαπημένων από την τοπική κοινωνία διοργανώσεων, επιχειρούμε να αναδείξουμε τη δυναμική και τις προοπτικές, που απορρέουν από την αξιοποίηση του συγκριτικού πλεονεκτήματος του Ρεθύμνου και ολόκληρης της Κρήτης, της «Κρητικής ∆ιατροφής».
Αυτή την εβδομάδα από το Ρέθυμνο στέλνουμε αυτό το μήνυμα σε όλη την Κρήτη και γιορτάζουμε την Κρητική ∆ιατροφή μέσα από την έκθεση προϊόντων τοπικών παραγωγών και πλήθος παράλληλων εκδηλώσεων, ενημερωτικών και πολιτιστικών, που εξυπηρετούν το σκοπό αυτό.
Σάββατο 07/07
19:00: Υποδοχή των μικρών καλεσμένων από το «Αερόστατο». (A warm welcome for our little guests from Aerostato kids club)
19:15: Τα Εικαστικά Εργαστήρια του Μουσείου Σύγχρονης Τέχνης Κρήτης πραγματοποιούν εκπαιδευτικό πρόγραμμα κεραμικής για παιδιά. The Museum of Contemporary Art of Crete has organised a pottery workshop for children.
19:30: Η μπαντίνα και οι μουσικοί της ∆ημοτικής Φιλαρμονικής Ρεθύμνου τραγουδούν για τη Γιορτή. Από 8 έως 40+ ετών τα μέλη της Φιλαρμονικής του ∆ήμου μας σε ένα ρεπερτόριο που ξεσηκώνει. (Rethymno Philharmonic and Philharmonic Youth Orchestra, with members of age 8 – 40 +, sing for the Festival popular songs)
19:30 – 23:00: Έκθεση Τοπικών Προϊόντων. (Exhibition of Local Products).
20:15: Συνάντηση και συζήτηση για τον Γαστρονομικό και Οινικό Τουρισμό στην Κρήτη. Επίσημοι προσκαλεσμένοι στη συζήτηση οι κ.κ.: Γιώργος Σκούρας – οινοπαραγωγός, οινολόγος, Νίκη Μηταρέα – δημοσιογράφος κρασιού & γεύσης, συγγραφέας, Γιώργος Πίττας – συγγραφέας, ξενοδόχος, ∆ημήτρης M. Καλαϊτζιδάκης Γεν. ∆ιεύθυνση λειτουργικού Grecotel. Συντονίζει η κ. Κατερίνα Ξεκάλου. (Discussion about Culinary and Wine Tourism in Crete. Official guests: Giorgos Skouras – winemaker, Niki Mitarea – journalist, writer, Giorgos Pittas – writer, hotel owner, Dimitris Μ.Kalaitzidakis Operation Departement, Grecotel Sales. Coordinator Mrs Katerina Xekalou)
21:00: Η Ρεθεμνιώτικη Χορωδία Chorus ’87, η συνέχεια της παιδικής χορωδίας του Ελληνικού Ωδείου, μετά την κατάκτηση του 3ου βραβείου στο 6ο ∆ιεθνές Χορωδιακό Φεστιβάλ Ναυπάκτου, παρουσιάζει ελληνικά αγαπημένα τραγούδια. Μαέστρος ο κ. Γιάννης Μεντζελόπουλος και στο πιάνο η κ. Ισιδώρα Χαλκιαδάκη. (Chorus ’87, the formerly children’s choir of the Hellenic Conservatory sings favourite Greek songs some days after winning the 3rd prize in the 6th International Choir Festival of Nafpaktos. Choral conductor: Giannis Mentzelopoulos, Pianist: Isidora Chalkiadaki)

21:30: Κρητική παραδοσιακή μουσική και χοροί της Κρήτης από το μουσικοχορευτικό σύλλογο «Κρήτες» με τον ∆ημήτρη Κεραμιανάκη και το συγκρότημά του. (Cretan traditional music and dances from folk dance group «Krites» with Dimitris Keramianakis and his band)
22:00: Συναυλία Flamenco – Jazz Trio με το Χρίστο Τζιφάκι σε ρυθμό φλαμένγκο.O διεθνώς βραβευμένος βιρτουόζος της κιθάρας Χρίστος Τζιφάκις μαζί με τους Νίκο Καπηλίδη (ντραμς) και Παναγιώτη Μπουραζάνη (μπάσο) μας ταξιδεύουν στους ήχους της συγχρονης flamenco jazz σκηνης, ερμηνεύοντας δικές τους συνθέσεις αλλά και διασκευές των Paco de Lucia, Miles Davies, Chick Corea. Aziza κ.α.(Concert with Christos Tzifakis and his Flamenco – Jazz Trio. The internationally award-winning guitar virtuoso Christos Tzifakis, Nikos Kapilidis (drums) and Panagiotis Bourazanis (bass) take us to the sounds of modern flamenco jazz scene performing their own compositions and adaptations of Paco de Lucia, Miles Davies, Chick Corea. Aziza etc.)
